CELEX: 32022R1183
Language: sl
Date: 2022-07-08 00:00:00
Title: Izvedbena uredba Komisije (EU) 2022/1183 z dne 8. julija 2022 o spremembi prilog II in IV k Izvedbeni uredbi (EU) 2020/2002 glede prijavljanja nekaterih bolezni s seznama in poročanja o odkritju teh bolezni na ravni Unije (Besedilo velja za EGP)

11.7.2022   
               
               
                  SL
               
               
                  Uradni list Evropske unije
               
               
                  L 184/6
               
            
         IZVEDBENA UREDBA KOMISIJE (EU) 2022/1183
         z dne 8. julija 2022
         o spremembi prilog II in IV k Izvedbeni uredbi (EU) 2020/2002 glede prijavljanja nekaterih bolezni s seznama in poročanja o odkritju teh bolezni na ravni Unije
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (1) in zlasti člena 23 Uredbe,
         ob upoštevanju naslednjega:
         
                     (1)
                  
                  
                     Izvedbena uredba Komisije (EU) 2020/2002 (2) določa pravila za prijavljanje bolezni s seznama in poročanje o odkritju teh bolezni na ravni Unije. Člen 3 Izvedbene uredbe (EU) 2020/2002 določa, da mora prijavljanje na ravni Unije vsebovati informacije, določene v Prilogi II k navedeni izvedbeni uredbi, člen 5 navedene izvedbene uredbe pa določa, da so regije prijavljanja in poročanja, ki jih države članice določijo v skladu s členom 21 Uredbe (EU) 2016/429, navedene v Prilogi IV k navedeni izvedbeni uredbi.
                  
               
                     (2)
                  
                  
                     Izvedbena uredba Komisije (EU) 2018/1882 (3) razvršča bolezni s seznama v kategorije A do E ter določa, da se pravila za preprečevanje in obvladovanje bolezni s seznama iz člena 9(1) Uredbe (EU) 2016/429 uporabljajo za kategorije bolezni s seznama za vrste s seznama in skupine vrst s seznama iz tabele v Prilogi k navedeni izvedbeni uredbi. S spremembami k Izvedbeni uredbi (EU) 2020/2002, ki jih uvaja ta uredba, naj bi se zagotovile dodatne podrobnosti za pravila pri boleznih kategorije A glede prijavljanja izbruha v zvezi z lokacijo izbruha in datumom čiščenja in razkuževanja; te dodatne zahteve v zvezi s prijavljanjem so upravičene za bolezni kategorije A zaradi tveganja, ki ga pomenijo za zdravje živali v Uniji.
                  
               
                     (3)
                  
                  
                     Delegirana uredba Komisije (EU) 2020/687 (4) dopolnjuje Uredbo (EU) 2016/429 glede pravil za obvladovanje bolezni kategorij A, B in C. Glede na pomen zagotavljanja podrobnejših informacij o ukrepih za obvladovanje bolezni in okvirnih informacij v zvezi s pojavom izbruhov bolezni kategorije A bi bilo treba Prilogo II k Izvedbeni uredbi (EU) 2020/2002 spremeniti, da bo vključevala informacije o tem, ali se je izbruh pojavil na območju, za katerega že veljajo omejitve po vzpostavitvi območij z omejitvami iz členov 64, 70, 71, 257, 258 ali 259 Uredbe (EU) 2016/429, saj to vpliva na tveganje, ki ga prinašajo taki izbruhi.
                  
               
                     (4)
                  
                  
                     Ukrepi iz Delegirane uredbe (EU) 2020/687 vključujejo vzpostavitev območij z omejitvami po pojavu izbruha bolezni kategorije A ter predhodno čiščenje in razkuževanje. Informacije o takih ukrepih bi bilo treba jasneje predložiti v okviru prijavljanja na ravni Unije, kot se zahteva v členu 3 Izvedbene uredbe (EU) 2020/2002.
                  
               
                     (5)
                  
                  
                     Priloga IV k Izvedbeni uredbi (EU) 2020/2002 ne vključuje vnosa za Združeno kraljestvo v zvezi s Severno Irsko. Zato bi bilo treba Združeno kraljestvo (Severna Irska) navesti v Prilogi IV k Izvedbeni uredbi (EU) 2020/2002, kadar je to ustrezno za Severno Irsko.
                  
               
                     (6)
                  
                  
                     Prilogi II in IV k Izvedbeni uredbi (EU) 2020/2002 bi bilo zato treba ustrezno spremeniti.
                  
               
                     (7)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Prilogi II in IV k Izvedbeni uredbi (EU) 2020/2002 se spremenita v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 8. julija 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 84, 31.3.2016, str. 1.
         
            (2)  Izvedbena uredba Komisije (EU) 2020/2002 z dne 7. decembra 2020 o določitvi pravil za uporabo Uredbe (EU) 2016/429 Evropskega parlamenta in Sveta v zvezi s prijavljanjem bolezni s seznama in poročanjem o njih na ravni Unije, v zvezi z oblikami in postopki za predložitev programov spremljanja v Uniji in programov izkoreninjenja, za poročanje o njih in za vlogo za priznanje statusa prost bolezni ter v zvezi z računalniško podprtim informacijskim sistemom (UL L 412, 8.12.2020, str. 1).
         
            (3)  Izvedbena uredba Komisije (EU) 2018/1882 z dne 3. decembra 2018 o uporabi nekaterih pravil za preprečevanje in obvladovanje bolezni za kategorije bolezni s seznama ter o oblikovanju seznama vrst in skupin vrst, ki predstavljajo znatno tveganje za širjenje navedenih bolezni s seznama (UL L 308, 4.12.2018, str. 21).
         
            (4)  Delegirana uredba Komisije (EU) 2020/687 z dne 17. decembra 2019 o dopolnitvi Uredbe (EU) 2016/429 Evropskega parlamenta in Sveta glede pravil za preprečevanje in obvladovanje nekaterih bolezni s seznama (UL L 174, 3.6.2020, str. 64).
      
      
         
            PRILOGA
            Prilogi II in IV k Izvedbeni uredbi (EU) 2020/2002 se spremenita:
            
                        (1)
                     
                     
                        Priloga II se spremeni:
                        
                                    (a)
                                 
                                 
                                    točka 8 se nadomesti z naslednjim:
                                    
                                                „8.
                                             
                                             
                                                Regija in geografska lokacija izbruha. Za vse bolezni kategorije A, kot so opredeljene v členu 1, točka 1, Izvedbene uredbe (EU) 2018/1882, navedite, ali je do izbruha prišlo na lokaciji, za katero že veljajo omejitve po vzpostavitvi območij z omejitvami za isto bolezen kategorije A v skladu s členi 64, 70, 71, 257, 258 ali 259 Uredbe (EU) 2016/429.“;
                                             
                                          
                              
                                    (b)
                                 
                                 
                                    točka 15 se nadomesti z naslednjim:
                                    
                                                „15.
                                             
                                             
                                                Datum zaključka predhodnega čiščenja in razkuževanja po izbruhu katere koli bolezni kategorije A pri gojenih živalih, kot je opredeljena v členu 1, točka 1, Izvedbene uredbe (EU) 2018/1882.“;
                                             
                                          
                              
                  
                        (2)
                     
                     
                        V Prilogi IV se tabela spremeni:
                        
                                    (a)
                                 
                                 
                                    naslov se nadomesti z naslednjim naslovom s pripadajočo opombo:
                                    
                                                „Država članica (*1)
                                                
                                             
                                             
                                                Regije prijavljanja in poročanja
                                             
                                          
                              
                                    (b)
                                 
                                 
                                    doda se naslednji vnos:
                                    
                                                „Združeno kraljestvo (Severna Irska)
                                             
                                             
                                                Divisional Veterinary Office“.